**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL SAVIVALDYBĖS ILGALAIKIO MATERIALIOJO TURTO PRIPAŽINIMO NEREIKALINGU IR JO NURAŠYMO**

2021 m. balandžio 29 d. Nr. T1-115

Plungė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 26 straipsnio 1 dalies 7 punktu ir 27 straipsnio 2 dalimi,Turto pripažinimo nereikalingu arba netinkamu (negalimu) naudoti, jo nurašymo, išardymo ir likvidavimo tvarkos aprašo, patvirtinto Plungės rajono savivaldybės tarybos 2018 m. balandžio 26 d. sprendimu Nr. T1-70 „Dėl Turto pripažinimo nereikalingu arba netinkamu (negalimu) naudoti, jo nurašymo, išardymo ir likvidavimo tvarkos aprašo patvirtinimo“, 8.6 ir 10.2 punktais, Plungės rajono savivaldybės taryba nusprendžia:

1. Pripažinti nereikalingu Plungės rajono savivaldybei nuosavybės teise priklausantį turtą:
   1. Pastatą – sargo namą (Terasos T1 plotas - 6,54 kv. m, T2 plotas - 41,37 kv. m), esantį Kūbakių g. 1, Alsėdžiuose, Plungės r., kurio inventorinis Nr. CA – 00003927, unikalus Nr. 4400-5619-0395, likutinė vertė – 393,00 eurai;
   2. Metalinę konstrukciją virš geležinkelio bėgių, esančią Lentpjūvės g., Plungėje, kurios inventorinis Nr. CA – 00004052, likutinė vertė – 1 417,00 eurų;
   3. Metalinę konstrukciją prie pervažos, Salantų g., Plungėje, kurios inventorinis Nr. CA – 00004051, likutinė vertė – 2 835,00 eurai.
2. Įtraukti sprendimo 1.1 papunktyje nurodytą nekilnojamojo turto objektą į Plungės rajono savivaldybės nuosavybei priklausančių nekilnojamųjų daiktų pardavimo viešo aukciono būdu sąrašą.
3. Likviduoti sprendimo 1.2 – 1.3 papunkčiuose nurodytą ilgalaikį materialųjį turtą, vykdant projektą „Antrojo kelio statyba ruože Plungė-Šateikiai“, kuris trukdo statyti naujus statinius arba rekonstruoti esamus statinius ar teritorijas, bei įpareigoti Buhalterinės apskaitos skyrių, gavus dokumentus apie likviduotus statinius, nurašyti iš buhalterinės apskaitos.

Savivaldybės meras Audrius Klišonis