**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL VIETINĖS RINKLIAVOS UŽ LEIDIMO ĮRENGTI IŠORINĘ REKLAMĄ PLUNGĖS RAJONO SAVIVALDYBĖS TERITORIJOJE IŠDAVIMĄ NUOSTATŲ PATVIRTINIMO**

2021 m. balandžio 29 d. Nr. T1-121

Plungė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, Lietuvos Respublikos rinkliavų įstatymo 11 straipsnio 1 dalies 3 punktu, Lietuvos Respublikos rinkliavų įstatymo Nr. VIII-1725 12 straipsnio pakeitimo ir Įstatymo papildymo 132 straipsniu įstatymu, Plungės rajono savivaldybės taryba n u s p r e n d ž i a:

1. Patvirtinti Vietinės rinkliavos už leidimo įrengti išorinę reklamą Plungės rajono savivaldybės teritorijoje išdavimą nuostatus (pridedama).
2. Nustatyti, kad Vietinės rinkliavos už leidimo įrengti išorinę reklamą Plungės rajono savivaldybės teritorijoje išdavimą nuostatai netaikomi Plungės rajono savivaldybės seniūnijų išduotiems leidimams įrengti išorinę reklamą, kurie išduoti iki šio sprendimo įsigaliojimo.
3. Pripažinti netekusiais galios Plungės rajono savivaldybės tarybos 2009 m. kovo 26 d. sprendimą Nr. T1-88 „Dėl Vietinės rinkliavos už leidimo įrengti išorinę reklamą Plungės rajono savivaldybės teritorijoje išdavimo nuostatų patvirtinimo“ ir jį keitusius sprendimus.
4. Skelbti apie šį sprendimą vietinėje spaudoje, o visą sprendimo tekstą – Plungės rajono savivaldybės interneto tinklalapyje.

Savivaldybės meras Audrius Klišonis

PATVIRTINTA

Plungės rajono savivaldybės

tarybos 2021 m. balandžio 29 d.

sprendimu Nr. T1-121

**VIETINĖS RINKLIAVOS UŽ LEIDIMO ĮRENGTI IŠORINĘ REKLAMĄ PLUNGĖS RAJONO SAVIVALDYBĖS TERITORIJOJE IŠDAVIMĄ NUOSTATAI**

**I SKYRIUS**

**BENDROSIOS NUOSTATOS**

1. Vietinės rinkliavos už leidimo įrengti išorinę reklamą išdavimą nuostatai (toliau – Nuostatai) nustato šios rinkliavos dydžius, mokėjimo tvarką, lengvatas ir rinkliavos grąžinimo mokėtojams atvejus.
2. Vietinė rinkliava už leidimo įrengti išorinę reklamą išdavimą (toliau – Vietinė rinkliava) – tai Plungės rajono savivaldybės tarybos (toliau – taryba) sprendimu nustatyta įmoka, kuri privaloma  reklamos subjektams, pateikusiems prašymą ir turintiems teisę gauti leidimą įrengti išorinę reklamą (toliau – Leidimas) tam tikroje Plungės rajono savivaldybės vietoje nustatytu terminu ar laikotarpiu.
3. Leidimų įrengti išorinę reklamą išdavimo tvarka ir Leidimo forma nustatoma Plungės rajono savivaldybės administracijos (toliau - Savivaldybės administracija) direktoriaus įsakymu patvirtintame Leidimų įrengti išorinę reklamą išdavimo tvarkos apraše (toliau - Aprašas).
4. Nuostatai nereglamentuoja politinės ir socialinės reklamos ir skelbimų, nesusijusių su ūkine komercine, finansine ar profesine veikla.
5. Pagrindinės Nuostatuose vartojamos sąvokos:
   1. **Rinkliavos mokėtojas** - reklaminės veiklos subjektas, pateikęs paraišką Leidimui gauti.
   2. **Iškaba** – ant ar prie reklamos davėjo buveinės pastato arba reklamos davėjo prekybos ar paslaugų teikimo vietoje ar prie jos įrengiama speciali išorinės reklamos pateikimo priemonė, ant kurios ar kurioje pateikiama informacija: reklamos davėjo pavadinimas ir (arba) reklamos davėjo prekybos ar paslaugų teikimo vietos pavadinimas (parduotuvė, viešbutis, kirpykla ir kt.) ir (arba) parduodamų prekių ar teikiamų paslaugų pavadinimas (avalynė, automobilių remontas ir kt.). Iškaba taip pat laikoma tokios informacijos pateikimo vieta ant reklamos davėjo buveinės arba prekybos ar paslaugų teikimo vietos pastato sienos, langų ar durų. Be nurodytos informacijos, iškaboje gali būti pateikiami prekių ženklas, logotipas, emblema, darbo laikas, reklamos davėjo vardas, pavardė.
   3. **Išorinė reklama** – reklama, kurios įvairios specialios (stendai, skydai, stulpai, vitrinos ir pan.) ir pritaikytos (pastatų sienos, langai, durys, stogai, laikinieji statiniai, transporto priemonės, oro balionai ir pan.) pateikimo priemonės yra ne patalpose. Išorine reklama taip pat laikoma:
      1. reklama, kurios pateikimo priemonės yra patalpose (vitrinose, langų ir (arba) durų vidinėse pusėse), tačiau ji yra matoma iš lauko pusės;
      2. iškaboje pateikiama informacija.
   4. **Trumpalaikė išorinė reklama** – išorinė reklama, kurios skleidimo trukmė yra ne daugiau kaip vienas mėnuo.
   5. **Reklaminis įrenginys** – speciali išorinės reklamos pateikimo priemonė (stendas, skydas, stulpas, vitrina ir pan.).

Kitos Nuostatuose naudojamos sąvokos suprantamos taip, kaip jos apibrėžtos Lietuvos Respublikos reklamos įstatyme, Apraše ir kituose teisės aktuose, reglamentuojančiuose išorinės reklamos įrengimą.

**II SKYRIUS**

**VIETINĖS RINKLIAVOS MOKĖJIMO TVARKA**

1. Nustatyto dydžio Vietinė rinkliava mokama už Leidimo išdavimą.
2. Išorinės reklamos veiklos subjektas privalo turėti išduotą Leidimą, išskyrus atvejus, nurodytus Lietuvos Respublikos reklamos įstatymo 12 straipsnio 2 dalyje.
3. Konkretų Vietinės rinkliavos dydį apskaičiuoja ir rinkliavos mokėtoją informuoja Savivaldybės administracijos seniūnija (toliau – Seniūnija), atsakinga už Leidimų išdavimą.
4. Vietinės rinkliavos dydis nustatomas eurais be centų, kai Vietinės rinkliavos dydis yra lygus arba didesnis kaip 10 eurų. Kai Vietinės rinkliavos dydis yra ne didesnis kaip 10 eurų, jis nustatomas eurais su centais, vieno skaitmens po kablelio tikslumu.
5. Vietinės rinkliavos dydis apskaičiuojamas proporcingai Leidimo terminui.
6. Vietinė rinkliava sumokama per 5 darbo dienas nuo pranešimo, kuriame nurodytas vietinės rinkliavos dydis,  išsiuntimo asmeniui dienos.
7. Jei dėl išorinės reklamos įrengimo vietos buvo organizuotas konkursas, Vietinė rinkliava apskaičiuojama pagal konkurso laimėtojo pasiūlytą tarifą, kuris negali būti mažesnis už Nuostatuose nustatytą.
8. Leidimas išduodamas tik pateikus Vietinės rinkliavos sumokėjimą patvirtinantį dokumentą.
9. Vietinės rinkliavos mokestis mokamas į Plungės rajono savivaldybės biudžeto sąskaitą.

**III SKYRIUS**

**VIETINĖS RINKLIAVOS DYDŽIAI**

1. Vietinės rinkliavos dydis už Leidimo įrengti išorinę reklamą išdavimą:
   1. Vietinės rinkliavos dydis už Leidimo išdavimą vieneriems metams, įrengiant iškabą:
      1. kai įrengiama iškaba iki 2,0 m² reklamos ploto – 0 Eur;
      2. kai įrengiama iškaba, kurios reklaminis plotas didesnis nei 2 m²  - 5 Eur už 1 m².
   2. Vietinės rinkliavos dydis už reklamos Leidimo išdavimą vieneriems metams, įrengiant išorinę reklamą ant įvairių specialių ir pritaikytų reklamos pateikimo  priemonių – 10 Eur už 1 m² vienpusės reklamos ploto.
   3. Vietinės rinkliavos dydis už reklamos Leidimo išdavimą įrengiant trumpalaikę reklamą – 18 Eur už 1 m² vienpusės reklamos ploto.
   4. Kai ant transporto priemonės įrengiama speciali reklamos pateikimo priemonė ir ant jos pateikiama išorinė reklama – 50 Eur metams už vieną transporto priemonę.
   5. Kai išorinė reklama įrengiama ant viešojo keleivinio transporto priemonės (miesto ir priemiestinio autobuso) – 100 Eur metams už vieną transporto priemonę.
   6. Vietinė rinkliava apskaičiuojama pagal formulę:

R = (T x S x K) : 365 x D, kur:

R – vietinė rinkliava eurais;

T – vietinės rinkliavos metinis dydis už reklamos Leidimo išdavimą įrengiant 1 m² reklamos ploto;

S – reklamos plotas kvadratiniais metrais;

K – vietinės rinkliavos koeficientas;

365 – dienų skaičius per metus;

D – leidimo galiojimo terminas (dienos).

* 1. Reklamos plotas apskaičiuojamas pagal stačiakampio plotą, kur aukštis ir plotis matuojamas pagal labiausiai nutolusius įrenginio paviršiaus, skirto reklamai eksponuoti, taškus. Jeigu naudojamas daugiau negu vienas įrenginys reklamai skleisti ir tokiai reklamai įrengti išduodamas vienas Leidimas, reklamos plotas apskaičiuojamas sumuojant visų įrenginių reklamos plotus.
  2. Į reklamos plotą nesisumuoja antra tokio paties turinio iškaba iki 2,0 m2 reklamos ploto, kuri įrengiama ant pastato kito fasado, kai pastatas formuoja kampinį užstatymą.
  3. Vietinės rinkliavos koeficientai pagal teritoriją, kuri nustatoma vadovaujantis Plungės miesto centrinės dalies sutvarkymo specialiuoju planu:
     1. Vietinės rinkliavos koeficientas 1,5 – istorinėje miesto dalyje;
     2. Vietinės rinkliavos koeficientas 1,2 – centrinėje miesto dalyje;
     3. Vietinės rinkliavos koeficientas 1 – kitoje miesto teritorijoje;
     4. Vietinės rinkliavos koeficientas 0,8 – ne miesto teritorijoje.
  4. Vietinės rinkliavos koeficientai pagal nuosavybę:
     1. Vietinės rinkliavos koeficientas 3,5 – ant Plungės rajono savivaldybei priklausančių ar valdytojo teise valdomų objektų;
     2. Vietinės rinkliavos koeficientas 3,0 – išorinės reklamos davėjams, kurie išorinę reklamą eksponuoja ant pastato ar teritorijos, kai reklama nėra tiesiogiai susijusi su tame pastate ar teritorijoje vykdoma veikla;
     3. Vietinės rinkliavos koeficientas 0,6 – išorinės reklamos davėjams, kurie išorinę reklamą eksponuoja ant jiems nuosavybės teise ar kita teisėta forma valdomo pastato ar teritorijos, jei reklama yra  tiesiogiai susijusi su jo tame pastate ar teritorijoje vykdoma veikla.
  5. Įrengiant tūrinę iškabą ant pastato sienos, taikomas Vietinės rinkliavos koeficientas 0,5.

**IV SKYRIUS**

**VIETINĖS RINKLIAVOS LENGVATOS**

1. Vietinė rinkliava netaikoma:
   1. Savivaldybės teritorijoje organizuojamo renginio metu, renginio vietoje, kai reklaminės veiklos subjektas yra Savivaldybė, jai pavaldžios biudžetinės, viešosios įstaigos ar savivaldybės teritorijoje registruotos ir veiklą vykdančios nevyriausybinės organizacijos, organizuojamo renginio rėmėjas ir (ar) mugės dalyvis (turintis leidimą prekiauti ar (ir) teikti paslaugas viešosiose vietose);
   2. valstybės ir Savivaldybės biudžetinių ir viešųjų įstaigų bei nevyriausybinių organizacijų išorinei reklamai, jei skleidžiama išorinė reklama apie tos įstaigos veiklą;
   3. verslo subjektų, veiklą vykdančių pirmaisiais metais po įregistravimo, išorinei reklamai ant ar prie jų buveinės pastato arba prekybos ar paslaugų teikimo vietoje ar prie jos vienerių metų laikotarpiui;
   4. kultūrinei, socialinei ir šviečiamajai informacijai;
   5. kai pagal Lietuvos Respublikos teisės aktus privaloma įrengti prie statybos sklypo (statybvietės) stendą su informacija apie statomą statinį arba kai įrengiama vaizdinė informacija apie atliekamus ar atliktus visuomeninės paskirties miesto infrastruktūros gerinimo darbus, įgyvendinamus ar įgyvendintus ES finansuojamus projektus;
   6. langų (vitrinų) dekoratyviniams, grafiniams puošybos elementams (jeigu vaizdinyje nenurodomas produkto pavadinimas, kaina, veiklos pobūdis, prekės ženklas ar kitoks su veikla susijęs elementas);
   7. taryba atskiru sprendimu gali numatyti išimtis ir atleisti rinkliavos mokėtojus nuo Vietinės rinkliavos mokesčio.
2. Rinkliavos mokėtojai atleidžiami nuo Vietinės rinkliavos vienų metų laikotarpiui, kai:
   1. pateiktas prašymas Leidimui gauti karantino metu, tačiau dėl karantino priemonių negali vykdyti veiklos;
   2. pateiktas prašymas Leidimui gauti, tačiau dėl Savivaldybės vykdomų gatvių rekonstravimo ar kitų statybos darbų negali vykdyti veiklos ar jų veikla apribota.

**V SKYRIUS**

**VIETINĖS RINKLIAVOS GRĄŽINIMO TVARKA**

1. Rinkliavos mokėtojui pateikus Seniūnijai prašymą dėl Vietinės rinkliavos grąžinimo, sumokėta rinkliava arba jos dalis grąžinama šiais atvejais:
   1. kai sumokėta didesnė suma nei nurodyta šiuose Nuostatuose;
   2. jeigu sumokėjus rinkliavą nebuvo išduotas Leidimas įrengti išorinę reklamą.
2. Vietinė rinkliava arba jos dalis šių Nuostatų 18 punkte nurodytais atvejais grąžinama, jeigu prašymas dėl jos grąžinimo pateikiamas Seniūnijai per vienerius kalendorinius metus po rinkliavos sumokėjimo. Prašyme privalomai nurodoma rinkliavos arba jos dalies grąžinimo priežastis ir banko atsiskaitomosios sąskaitos, į kurią turi būti pervedamos lėšos, numeris.
3. Seniūnija, išnagrinėjusi prašymą, priima sprendimą dėl vietinės rinkliavos grąžinimo (negrąžinimo) per 10 darbo dienų nuo prašymo pateikimo dienos ir perduoda informaciją Savivaldybės administracijos Buhalterinės apskaitos skyriui. Vietinė rinkliava grąžinama per 30 dienų nuo prašymo pateikimo dienos.
4. Panaikinus Leidimą už įstatymų ir kitų teisės aktų, reglamentuojančių išorinę reklamą, pažeidimus, sumokėta Vietinė rinkliava negrąžinama.

**VI SKYRIUS**

**BAIGIAMOSIOS NUOSTATOS**

1. Leidimai įrengti išorinę reklamą, išduoti iki Reklamos įstatymo pakeitimų įsigaliojimo, t. y. iki 2018 m. liepos 1 d., galioja iki juose nurodyto termino pabaigos, tačiau ne ilgiau kaip 10 metų po Reklamos įstatymo pakeitimų įsigaliojimo.
2. Leidimai įrengti išorinę reklamą, išduoti iki Reklamos įstatymo pakeitimų įsigaliojimo, t. y. iki 2018 m. liepos 1 d., kuriuose galiojimo terminas nėra nustatytas, galioja ne ilgiau kaip 10 metų po Reklamos įstatymo pakeitimų įsigaliojimo.
3. Reklaminės veiklos subjektas atsako už nustatytos Vietinės rinkliavos mokėjimą.
4. Jei Vietinės rinkliavos mokėtojas nustatytu laiku nesumoka Vietinės rinkliavos, Leidimas neišduodamas.
5. Vietinės rinkliavos rinkimą kontroliuoja Savivaldybės Kontrolės ir audito tarnyba.
6. Nuostatai pildomi ir keičiami tarybos sprendimu.
7. Ginčai tarp reklaminės veiklos subjektų ir Savivaldybės administracijos sprendžiami Lietuvos Respublikos įstatymų nustatyta tvarka.

–––––––––––––––––––––––